fi fi fi fi en fi fr fi tr fi fi fi ru fi fi fi fi fi fi fi fi ru pt nl fi uk ar ru pt es es fi he ne hi fi fr jbo es fi ca es ja ar fi ca fr fr fr fi ceb eu zh zh fi ca nb pt ko fi ca fr fr fr hy tr fi he nl fi ru fi da fi fr fr ar fi el es fi tr fi fi fi fi es es fi fi fi fi fi fi fi fi fi fi fi fi fi fi fi fi en fi fi fi tr eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi en fi fi en fi en fi fi et fi fi
Kiina voittoon olympialaisissa, USA toinen ja Venäjä kolmas – Suomi 46:s – Etelä-Vantaan Shakki ry – EtVaS
Kiina vei voiton Batumissa Georgiassa pelatuissa shakkiolympialaisissa 8 otteluvoitolla ja kahdella tasapelillä 11 kierroksella. Kiinan joukkueessa (keskivahvuus 2756) pelasi Ding Liren, Yu Yangyi, Wei Yi, Bu Xiangzhi ja Li Chao. Kiinan ainoa tappio tuli melko yllättäen viidennellä kierroksella Tsekkiä vastaan. Viimeisellä kierroksella Kiina kohtasi USA:n ottelussa joka päättyi 2-2 tasapeliin. Vertailun jälkeen toiseksi sijoittui otteluin 8-2-1 USA (Caruana, So, Nakamura, Shankland, Robson, keskivahvuus 2772) häviten vain Puolaa vastaan, ja kolmanneksi Venäjä niinikään otteluin 8-2-1 (Karjakin, Nepomniachtchi, Kramnik, Vitiugov, Jakovenko, keskivahvuus 2764) häviten myös Puolalle. Puola (keskivahvuus 2673) olikin yksi kisojen vahvimmista suorittajista, vaikka jäikin lopulta neljänneksi otteluin 7-3-1, kohdattuaan 8 turnauksen 10 vahvimmasta joukkueesta, enemmän kuin kukaan muu kärkipään joukkueista.
Suomi pelasi kohtuullisen hyvän turnauksen joukkueella Nybäck, Karttunen, Agopov, Keinänen, Sipilä (keskivahvuus 2475), saavuttaen 6 otteluvoittoa ja yhden tasapelin. Suomen alkusijoitus vahvuuksien mukaan oli 53:s, ja loppusijoitus jaettu 39:s (vertailulla 46:s). Suomen joukkueesta erityisesti Sipilä ja Agopov suoriutuivat hieman odotettua paremmin. Nuori Toivo Keinänen pelasi myös vahvasti, ja nappasi viimeisellä kierroksella Kanadaa vastaan hienon pisteen voitettuaan maailmanlistan 82. sijalla olevan Evgeny Bareevin (ELO 2666). Lyhyt analyysi Keinäsen pelistä alla.
Evgeny Bareev (2666) – Toivo Keinänen (2402)
0-0   b5 Tämä hieman harvinaisempi siirto on kuitenkin edelleen tunnettua teoriaa ja pelattu useita kertoja aikaisemmin. Yleisempi on luonnollisesti Le7.
Tässä vaiheessa ollaan jo ulkona teoriasta. Valkealla lienee edelleen pieni etu aktiivisempien upseerien ja mustan mahdollisen b5-heikkouden takia.
Mustan asema on hieman kömpelö ja valkean etu hieman kasvamaan päin. Mustan b4-sotilas alkaa olla melko heikko ja valkea päättääkin jatkaa sen painostamista.
Nyt b4-sotilas on mennyttä, joten mustan täytyy keksiä aktiivista vastapeliä kompensaatioksi.
Useiden vaihtojen jälkeen on päädytty asemaan jossa valkealla on sotilas enemmän, lähettipari, sekä avoin c-linja. Mustan torni on erittäin hankalassa paikassa d2:ssa, ja valkean etu lieneekin jo lähes voittava.
Valkea vahvistaa otettaan c-linjasta. Mustan torni on entistä pahemmin jumissa d2:ssa, ja on epäselvää miten se ikinä pääsee peliin mukaan.
Musta on onnistunut vapauttamaan torninsa, mutta erittäin kovalla hinnalla: valkean tornit ovat valmiina putsaamaan mustan seiskarivin, eikä mustalla ole helppoa tapaa puolustautua.
Musta on edennyt loogisen ja ehkäpä ainoan suunnitelman mukaisesti tavoitteenaan korottaa d-sotilas. Valkea ei ole voinut toistaiseksi estää sotilaan etenemistä tornilla koska mustan ratsu vahtii d7-ruutua. Valkean etu lienee edelleen suuri, vaikkakin käytännön pelissä mahdollinen mustan daamin korotus aiheuttaa paljon pohdittavaa.
Vaikka valkean etu sekä materiaalin laskien että koneen avulla analysoiden on edelleen voittavaa luokkaa, on käytännön pelissä haasteita koska on jatkuvasti varottava ikushakkeja ja mahdollisia daamihaarukoita eri puolilla lautaa.
Musta avaa c8-h3 -diagonaalin mahdollisia daamishakkeja ajatellen.
Tässä molemmat pelaajat menevät hieman harhaan. Valkean olisi syytä yhdistää torninsa esim Te7 ja Tfe6 idealla, mikä samalla rajoittaa mustan daamishakkeja c8-h3 -diagonaalilla. Valkean taas piti harkita Tb7 siirtoa joka vapauttaisi kuninkaan peräriviltä tai parantaisi tasapelin mahdollisuutta tornien vaihtumisen myötä.
Tämä antaa mustalle lisää mahdollisuuksia tasapeliin. Parempi saattoi olla vaikkapa g4 estäen mustan shakkeja daamilla, tai koneen ehdottama Lb4 mikä aktivoi kolmannen valkean upseerin matintekoon.
Nyt asema lienee tasan, sillä mustan aktiivinen daami sekä estää valkean tornien uhkauksia että luo jatkuvan uhkauksen ikushakeista ja daamihaarukoista. Peli ei kuitenkaan ole ohi, ja pitkän turnauksen väsymys näkyy vielä tulevissa siirroissa…
Näyttävä siirto joka on yksi monista tasapeliin johtavista. Jos valkea nyt ottaa tornin, saa musta ikushakin koska daamia ei voi lyödä patin vuoksi.
Th4??    De6+! Valkea tekee käsittämättömän virheen, jonka musta kuittaa välittömästi! Valkean g5-torni on uhattuna, joten ainoa tapa jatkaa on estää shakki tornilla. Kg2, De2+ johtaisi torniin menetykseen ja mattiin. Keinänen löytää kuitenkin juuri oikean siirron päättää peli hänen ja Suomen joukkueen eduksi.
Tgg4    Df5!!   ja valkea luovutti (0-1)
Musta uhkaa mattia Df1:llä. Mikäli Kg2, niin Txg4, Txg4, Dxg4 voittaa.
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Edellinen artikkeliEdellinen Loppupelien koukeroita – torni + lähetti vs. torni
Seuraava artikkeliSeuraava Dmitri Tumanov voitti JärvSK turnauksen ja saavutti mestarin tittelin, EtVaSille menestystä alemmista ryhmistä
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS
View post in Reader
%d bloggaajaa tykkää tästä: